OpenLLM-France/wikimedia huggingface dataset:
# Sakura

Sakura (japonieraz: 桜 o さくら) Japonian, zenbait gereziondoen (eta batez ere japoniar gereziondoaren) loreei ematen zaien izena da. Sakura, Prunus generoko hiru landare espezieri ere deitzen zaie. Udaberrian gertatzen da bere loraldia. Japonian, hanami (japonieraz: 花見) jaialdia egiten da bere omenez, bertako lorerik esanguratsuena baita, ez ofiziala, baina. Jaialdi honetan, senideak eta lagunak, gereziondoak dauden parkeetan biltzen dira, zuhaitz hauen itzalpean, eta, piknik bat bezala, jakiak banatzen dituzte, loreen agerpena ospatzen duten bitartean.
Urtean zehar, gereziondoak, soilik hosto berdeekin estaliak egoten dira, eta, neguan, hosto horiek galtzen dituzte, baina, udaberriaren hasiera aldean, loratu egiten dira, parkeak, euren laino arrosa itxurarekin apainduz.

## Ikus, gainera

* Kenrokueneko Kikuzakura (japonieraz: 兼六園菊桜)
, soilik Kenroku-en parkean dagoen sakura mota da.
* Yoshino gereziondo

## Irudiak

* Somei Yoshino Sakura

## Erreferentziak

* ↑ Webster's Third New International Dictionary, Unabridged. (2002). Sakura. Merriam-Webster.

## Kanpo estekak

* Datuak: Q871991
* Multimedia: Species of sakura / Q871991
# Saks (Alabama)

Saks Ameriketako Estatu Batuetako erroldak esleitutako leku bat da. Calhoun konderrian dago, Alabama estatuan. 9.956 biztanle ditu, 31,577812 kilometro koadroko azaleran banatuta.

## Ikus, gainera

* Calhoun konderria

## Kanpo estekak

* Datuak: Q1261704
# Sakura Gakuin

Sakura Gakuin (japonieraz: さくら学院, eusk. "Sakura Akademia") Japoniako pop abeslari eta dantzari taldea da, hamar (batzuetan hamabi) neska gazteek osaturikoa. 2010. urtean sortu zen, Amuse agentziaren eskutik. Taldekideak berritzen joaten dira, 16 urterekin taldea utzi behar baitute.

## Albumak

| Izenburua | Argitaratze-data | Emaitzak | Emaitzak | Diskoetxea |
| Diskoetxea ||
| Izenburua | Argitaratze-data | Posiziorik onena | Asteak zerrendan | Diskoetxea |
| Sakura Gakuin 2010-nendo ~Message~ (japonieraz: さくら学院 2010年度 ～message～) | 2011ko apirilaren 27a | 54 | 1 | Toy's Factory |
| Sakura Gakuin 2011-nendo ~Friends~ (japonieraz: さくら学院 2011年度 ～FRIENDS～) | 2012ko martxoaren 21a | 56 | 2 | Universal Music Japan |
| Sakura Gakuin 2012-nendo ~My Generation~ (japonieraz: さくら学院 2012年度 ～My Generation～) | 2013ko martxoaren 13a | 39 | 2 | Universal Music Japan |
| Sakura Gakuin 2013-nendo ~Kizuna~ (japonieraz: さくら学院 2013年度 〜絆〜) | 2014ko martxoaren 12a | 29 | 2 | Universal Music Japan |

## Erreferentziak

* ↑ (Japonieraz) Oricon Inc.. さくら学院のCDアルバムランキング、さくら学院のプロフィールならオリコン芸能人事典-ORICON STYLE. .

## Kanpo estekak

* Datuak: Q3132146
* Multimedia: Sakura Gakuin / Q3132146
# Sakura Yosozumi

Sakura Yosozumi (四十住さくら, Yosozumi Sakura; Iwade, Japonia, 2002ko martxoaren 15a) japoniar skateboarderra da, parkeko espezialitatekoa. 2020ko Udako Olinpiar Jokoetan parte hartu zuen, historian emakumezko parkean lortutako lehen domina eskuratuz.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 01 ! | Parkea |
| Munduko Txapelketa ||||
| Urtea | Lekua | Domina | Kategoria |
| 2018 | Nanjing Txina | 01 ! | |
| 2019 | Sao Paulo Brasil | 02 ! | |
| Asiako Jokoak ||||
| Urtea | Lekua | Domina | Kategoria |
| 2018 | Jakarta Indonesia | 01 ! | Parkea |
| X Games ||||
| Urtea | Lekua | Domina | Kategoria |
| 2018 | Minneapolis AEB | 03 ! | |

## Erreferentziak

* ↑ (Ingelesez) «Skateboarding YOSOZUMI Sakura - Tokyo 2020 Olympics» .. (Noiz kontsultatua: 2021-08-04).

## Kanpo estekak

* Datuak: Q56486600
* Multimedia: Sakura Yosozumi / Q56486600
# Sakulu

    Artikulu hau belarriko mintzezko kamarari buruzkoa da; Leitzako auzoa gaitzat duena beste hau da: «Sakulu (Leitza)»
Sakulu edo zakuto zaku txikia, bereziki belarriko mintzezko labirintoko kamara txikiena da. Garrantzi handia du oreka mantentzeko mekanismo fisiologikoan.
Bestibulu-aparatuan kokaturik, buruaren mugimenduak sakuluaren bitartez neurona-bulkadak bilakatzen dira, garunak interpretatzen dituenak.

## Erreferentziak

* ↑ Harluxet Hiztegi Entziklopedikoa. Sakulu. .

## Kanpo estekak

* Datuak: Q3494094
# Sakuraiita

Sakuraiita mineral bat da.

## Ezaugarriak

Sakuraiita elementu kimiko mineralaren formula kimikoa hau da: ${\ce {(Cu,Zn,Fe)3(In,Sn)S4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Sakuraiite: Mineral information, data and localities.» www.mindat.org (Noiz kontsultatua: 12-05-2019).
# Sahle-Work Zewde

Sahle-Work Zewde (Ge'ez: ሳህለወርቅ ዘውዴ; 1950eko otsailaren 21a) Etiopiako politikaria da, Etiopiako presidentea eta kargua betetzen duen lehen emakumea. Karrerako diplomatua, 2018ko urriaren 25eko Parlamentuko Batzar Federaleko kideek aho batez aukeratu zuten lehendakari.
Sahle-Work Nazio Batuen Idazkari Nagusiko ordezkari berezia zen António Guterres Afrikako Batasuna eta Nazio Batuen Bulegoko burua Afrikako Batasunerako Nazio Batuen Idazkari Nagusiaren mailan.
2019ko abenduan, Sahle-Work-ek Forbes-en munduko 93 emakumerik boteretsuena izendatu zuen eta zerrendako zerrendan Afrikako lehen emakumea.
* Datuak: Q7399685
* Multimedia: Sahle-Work Zewde / Q7399685
# Sahlinita

Sahlinita fosfato motako minerala da.

## Ezaugarriak

Sahlinita fosfato mineralaren formula kimikoa hau da: ${\ce {Pb14(AsO4)2O9Cl4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Sahlinite: Mineral information, data and localities.» www.mindat.org (Noiz kontsultatua: 12-05-2019).
# Sahebganj barrutia

Sahebganj barrutia Indiako barruti bat da, Santhal Pargana dibisioan, Jharkhand estatuan. 1.150.567 biztanle ditu 1.599 kilometro koadrotan.

## Mugakideak

Honako barrutiekin egiten du muga:
Katihar barrutia Murshidabad barrutia

## Ikus, gainera

* Jharkhand

## Kanpo estekak

* Datuak: Q767878
* Multimedia: Sahebganj district / Q767878
# Sahms

Sahms Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 380 biztanle zituen 5,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632178
* Multimedia: Sahms / Q632178
# Sahats plaza

Sahats plaza :
| Donostia, Amara Berri ||
| Herrialdea Lurraldea | Euskal Herria Gipuzkoa |
| Sahats plaza Sahats plaza Sahats plaza ||
| Koordenatuak: | 43°18′32.69″N 1°58′50.29″W﻿ / ﻿43.3090806°N 1.9806361°W﻿ / 43.3090806; -1.9806361 |
Sahats plaza Gipuzkoako Donostia hiriburuko Amara Berri auzoan dagoen plaza bat da, Jose Maria Salaberria kalearen eta Antso Jakitunaren hiribidearen artean.

## Deskribapena

1992an zaharberritutako plaza honen erdian lorategiak daude eta bertan plazari izena ematen dion sahatsa. Lorategietako albo batean Josetxo Alustiza gipuzkoar belar hockeyko jokalariaren omenez plaka bat dago kokatua. Arkudun plaza da, lur azpian aparkaleku bat dauka eta jolastoki bat alde batean.

## Historia

XX. mende hasieran Urumea ibaia bideratu ostean lur-eremu zabalak lehortuak izan ziren eta 1940ko hamarkadan gerora Amara Berri auzoa izango zen zabalgunea eraikitzen hasi zen. 1943an estadio bat eraiki zen lursailetako batean, "poltsikokoa" izengoitia jaso zuena eta belar hockey, futbol, saskibaloi, eskubaloi eta atletismo kiroletarako prestatuta zegoena. Anoetako kirolgunearen inaugurazioa eta gero tokia utzi egin zen. 1960ko martxoaren 30ean tokiari Sahats plaza izena eman zion udaletxeak, bertan zegoen sahatsa zela eta. Ez dago argi sahats hau espontaneoki hazi zen edo mantentze-arduradunak landatu zuen. Garai hauetan plaza aparkaleku gisa erabilia izan eta degradazioa pairatu zuen, 1992an zaharberritu zen arte, gaur egun duen itxura hartuz.

## Erreferentziak

* ↑ (Gaztelaniaz) Meaurio, Jose Manuel. (1992). «Recuperado un espacio vecinal al inaugurarse la plaza del Sauce» Diario Vasco (Noiz kontsultatua: 2016-08-21).
* 1 2 (Gaztelaniaz) Sada, Javier. (2011). «El estadio de Amara, apellidado 'de Bolsillo'» Diario Vasco (Noiz kontsultatua: 2016-08-21).
* 1 2 (Gaztelaniaz) Gurpegui, Mikel. (2010). «El 'panorama desolador' de un lugar de bonito nombre» Diario Vasco (Noiz kontsultatua: 2016-08-21).

## Kanpo estekak

* Datuak: Q31187749
# Sahel (Burkina Faso)

Sahel Burkina Fasoko 13 eskualdeetako bat da. 2001eko uztailaren 2an sortu zuten. 35.360 kilometro koadroko eremua hartzen du, eta 2018an 1.395.100 biztanle zituen. Hiriburua Dori da.
Lau probintzia ditu bere baitan:
* Oudalan
* Séno
* Soum
* Yagha

## Erreferentziak

* 1 2

## Kanpo estekak

* Datuak: Q665514
* Multimedia: Sahel (Burkina Faso) / Q665514
# Russula postiana

Russula postiana Russulaceae familiako onddo espezie bat da.
Sinonimoak: Russula xerampelina var. olivascens, Russula alutacea var. olivascens, Russula multicolor.

## Deskribapena

Kapela: 5 eta 10 cm bitarteko diametrokoa, ilun samarra, Boletus badius edo Boletus erythropus-en antzekoa, edo baita arre-gorri ilun kolorekoa, kaoba kolorekoa, marroia, sepia kolorekoa, geroago koloreak zurbildu egiten dira gris-oliba antzeko kolorerako joerarekin, kapela osoa hartzen duena.
Orriak: Laster krema garbi kolorekoak.
Hanka: 6 eta 8 cm bitarteko garaierakoa eta 1 eta 2 cm bitarteko diametrokoa, betik zuria, baina ukitu txikienarekin arrexka kolorea hartzen du, batzuetan baita arre-beltzaxka ere.
Haragia: Taldekoen usain tipikoarekin (detrimetilamina-rena edo arrainena) eta zapore gozoarekin. Erreakzioak: burdina; berde ilun bizia.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Olivascens epitetoa, oliba antzeko kolorerako joera duelako.

## Jangarritasuna

Jangarria.

### Nahasketa arriskua

Russula xerampelina-ren aldaera ugarietako bat da.

## Sasoia eta lekua

Pagoen azpian eta izei gorrien azpian.

### Banaketa eremua

Ameriketako Estatu Batuak, Mexiko, Groenlandia, Europa, Errusia, Kaukasia, Himalaiako eremua, Maroko.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 339 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Russula postiana: GBIF—the Global Biodiversity Information Facility.

## Kanpo estekak

* Datuak: Q1552385
* Multimedia: Russula postiana / Q1552385
# Russula rubra

Russula rubra Russulaceae familiako onddo espezie bat da. Ez da jangarria, oso mina. Sindrome gastrointestinalak eragin ditzakeela uste da.
Sinonimoak: Russula rubra var. polippus, Melanoleuca russula, Russula kavinae, Agaricus ruber, Agaricus emeticus. Agaricus linnaei.

## Deskribapena

Kapela: 7 eta 10 cm bitarteko diametrokoa, ganbila gero irekia eta erdian hondoratua, ertz kamutsarekin, forma erregular samarra du, karmin kolorekoa ertzerantz, ilunagoa erdirantz, hezetasunarekin distiratsua den azala, lehorrean, opakua eta belus fin baten itxurarekin.
Orriak: Ez oso estu, lodiak, urkilatuak, oinean mehetuak, dekurrenteetarako joera arinarekin edo itsatsiak, libreak, kolore zurixkakoak, gero okre oso argira pasatzen dira, hondoan zainekin.
Orri dekurrenteak: Hanka ukitzeaz gain, beherantz jarraitzen duten orriak.
Orri libreak: Oinera hurbiltzen diren orriak, baina ukitzen ez diotenak.
Hanka: 4 eta 7 cm bitarteko garaierakoa eta 5,6 eta 8 cm bitarteko lodierakoa, zilindrikoa, normalean gorantz loditua, pixka bat mehetua oinarrian, betea, zuria, baina batzuetan tonalitate arrosa edo grisaxkaren batekin adinagatik; gainazal zimurtsua.
Haragia: Hasieran solidoa, gero bigunagoa, zuria, baina berehala grisez edo horiz zikindua; zaporea akre samarra du eta ezti usaina.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Rubra epitetoa latinetik dator, arrosa, esan nahi duen "ruber" hitzetik. Bere kapelaren koloreagatik.

## Jangarritasuna

Ez da jangarria.

### Nahasketa arriskua

Russula lepida antzekoa da, baina honek ez du haragi akrea eta esporak ere argiagoak ditu. Russula mairei, Russula emetica eta Russula persicina delakoek ere badute antza.

## Sasoia eta lekua

Udan eta udazkenean. Hostozabalen basoetan. Nahiko urria.

### Banaketa eremua

Euskal Herria, Espainia, Italia, Alemania, Polonia, Austria, Finlandia, Estonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 76 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 365 or. ISBN 84-282-0541-X(T. 3). ISBN: 84-282-0538-8 (O.C.)..
* ↑ Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia, Es or..
* ↑ Russula rubra: GBIF—the Global Biodiversity Information Facility.

## Kanpo estekak

* Datuak: Q1747724
* Multimedia: Russula rubra / Q1747724
# Russula silvestris

Russula silvestris Russulaceae familiako onddo espezie bat da.
Sinonimoa: Russula emetica var. silvestris.

## Deskribapena

Kapela: 2 eta 5 cm bitarteko diametrokoa, mamitsua baina nahiko hauskorra, hasieran apur bat subglobosoa, baina laster zabaltzen da, ertza kamutsa, ildaskatu samarra ale helduetan. Kapelaren azala ia erdialderaino bereiz daitekeena, leuna, eta oso distiratsua, bere forma tipikoak kolore gorri garbi eder bat du, noizean behin arrosa-gorri kolorekoa eta kolore zuriko dekolorazioekin, erdian krema-horixka kolorearekin.
Orriak: Itsatsiak, oso hauskorrak, nahikoa zabal eta ia zainik gabe tartean, zuriak krema kolorerako joerarekin, ale batzuetan glauko koloreko isla sotilak ikusten dira.
Hanka: 2 eta 5 cm bitarteko garaierakoa eta 1 eta 2 cm bitarteko diametrokoa, zilindrikoa edo apur bat klabiformea, nahiko luzea, gainazal zimur samarrarekin, satinatua eta distiratsua, zuri garbi kolorekoa, ukitzean eta hezetasunarekin iluntzeko joerarekin.
Haragia: Ez larregi eta hauskorra, zuria edo pixka bat horixka zahartzean. Kokoaren usain leun eta atseginarekin, zaporea nahiko garratza. Erreaktiboak. Guayaco: nahikoa ahul eta motel; Sulfato ferroso: tonu arrosa.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna

Ez da jangarria.

### Nahasketa arriskua

Erraz nahas daiteke Russula emetica edo Russula mairei delakoekin, baita Russula sanguinea-rekin ere, kolorea dela eta.

## Sasoia eta lekua

Udan eta udazkenaren hasieran. Batez ere pinu gorrien azpian, zohikaztegietan.

### Banaketa eremua

Kanada, Ameriketako Estatu Batuak, Alaska, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 133 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 401 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) AVM Asociacion Vallisoletana de Micologia 1986.
* ↑ Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Russula silvestris: GBIF—the Global Biodiversity Information Facility.

## Kanpo estekak

* Datuak: Q1740907
* Multimedia: Russula silvestris / Q1740907
# Russula sororia

Russula sororia Russulaceae familiako onddo espezie bat da. Ez da kontsumorako egokia.

## Deskribapena

Kapela: 5 eta 10 (12) cm bitarteko diametrokoa. Ganbila, berehala hondoratua, ertzean ildaskatua. Arre ilun kolorea erdian, argiagoa gainerakoan, batzuetan oliba antzeko tonuekin.
Orriak: Zurixkak, gero gris erreflexuekin. Nahikoa estu, gero zabal eta orrien arteko zainekin.
Hanka: 3,5 eta 5 (7) cm bitarteko garaierarekin eta 1 eta 2,5 cm bitarteko lodierarekin, zurixka, gris-arrexka, bukaeran, irregularki orbandua, behetik gora arre-herdoil kolorez.
Haragia: Zurixka, zerbait grisaxka, oinean arre-gorrixka bihurtzen da, zurruna, baina hauskorra. Zapore oso mina denbora jakin baten ondoren, Gaïak tindagaiarekin erreakzionatzea: oso motela eta ahula.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Sororia epitetoa ere latinetik dator, ahizpa, esan nahi duen "sororius" hitzetik. Beste Russula batekiko antzekotasunagatik.

## Jangarritasuna

Ez da jangarria.

### Nahasketa arriskua

Russula amoenolens delakoarekin nahas daiteke, honek berehala erreakzio bizia du gayac-arekin.

## Sasoia eta lekua

Udazkenean, hostozabalen eta koniferoen basoetan. Nahiko ohikoa.

### Banaketa eremua

Kanada, Ameriketako Estatu Batuak, Europa, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 484 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 327 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 118 or. ISBN 84-505-1806-7..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.

## Kanpo estekak

* Datuak: Q119108
* Multimedia: Russula sororia / Q119108
# Russula versicolor

Russula persicina Russulaceae familiako onddo espezie bat da. Ez da jangarria.

## Deskribapena

Kapela: 3 eta 8 cm bitarteko diametrokoa, berehala zabaltzen da eta lautu egiten da, mamitsua eta trinkoa. Ertza mehea, zeharrargitsua, pixka bat ildaskatua. Kapelaren herenean bereiz daiteke azala, oso distiratsua, likatsua eguraldi hezean, zimur samarra, more-lila, more-ardo kolorekoa edo lila-grisaxka, tonu okre-berdexkak edo okre-horixkak izateko joerarekin.
Orriak: Itsatsiak, sabeldunak, orrien artean zainekin, oso hauskorrak, krema kolorekoak, gero okreak eta, azkenik herdoil kolorekoak.
Hanka: 3 eta 7 cm bitarteko garaierakoa et 1 eta 1,5 cm bitarteko lodierakoa, zilindrikoa, ez oso trinkoa, barnehutsa, gainazal zimurtsu-zaintsua du, zuria, baina hori-azafrai kolorez zikindua.
Haragia: Ez oso trinkoa eta nahiko hauskorra, zurixka, horia oinaren oinarrian. Fruta usaina du, zaporea berriz batzuetan erabat gozoa; beste batzuetan pixka bat mina, mastekatze aldi baten ondoren, beste batzuetan berriz nahiko minak, batez ere orrietan. Erreaktiboak: Guyako, azkarra eta indartsua (G+++); sulfato ferroso, laranja nahiko bizia.
Etimologia: Latinetik dator Russula hitza russus-etik, gorriaren txikigarritik: apur bat gorrixka, kolore gorria dutelako russula generoko espezie askok.

## Jangarritasuna

Ez da jangarria.

### Nahasketa arriskua

Bere kolore moreak, horitzeak, batez ere oinean, eta urkien azpian hazteak, oso ondo bereizten dute.

## Sasoia eta lekua

Udan eta udazkenean, eremu zingiratsuetako urkien azpian.

### Banaketa eremua

Kanada, Alaska, Ameriketako Estatu Batuak, Mexiko, Groenlandia, Islandia, Europa, Kanariak, Errusia, Kaukasia, Pakistan, Kirgizistan, Himalaiako eremua, Txina, Thailandia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa.. Ediciones Omega, S. A. Barcelona, 62 or. ISBN 84-282-0865-4..
* ↑ (Gaztelaniaz) AVM Asociacion Vallisoletana de Micologia 1986.
* ↑ Russula versicolor: GBIF—the Global Biodiversity Information Facility.

## Kanpo estekak

* Datuak: Q1583649
* Multimedia: Russula versicolor / Q1583649
# Russula purpurascens

Russula purpurascens Russulaceae familiako onddo espezie bat da.

## Deskribapena

Kapela: 8 eta 16 cm bitarteko diametrokoa, haragitsua, ganbila, zabaldu-hondoratua, ertz leunarekin pixka bat ildaskatua ale zaharretan, azpi-likatsua, laster lehorra, more-purpura kolorekoa zurbilduz, erdigune okre antzekoarekin edo arrexkarekin: geruza banangarri batekin batzuetan zimur txikiekin.
Orriak: Lodiak, zabalak, zuriak, gero alutazeoak, askotan purpurinadun ertzekin, elkarren artean zainekin, mehetu-itsatsiak, edo biribildu-itsatsiak, askotan urkilatuak.
Hanka: 5 eta 7 cm bitarteko garaierarekin eta 1,5 eta 3 cm bitarteko diametroarekin, betea, zilindriko samarra, errugulosoa eta zuria, arrosaz lausotua.
Haragia: Pikortsua, zurixka, amaieran pikante samarra, usaingabea.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Purpurascens epitetoa ere latinetik dator, purpura kolorekoa esan nahi duen “purpureus” hitzetik. Orrien ertzen koloreagatik.

## Jangarritasuna

Jangarria.

### Nahasketa arriskua

Russula lepida delakoarekin nahas daiteke.

## Sasoia eta lekua

Hostozabalen basoetan.

### Banaketa eremua

Danimarka‎.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 349 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Russula purpurascens: GBIF—the Global Biodiversity Information Facility.

## Kanpo estekak

* Datuak: Q108334154